AlexejDobrolubov/national_council_slovak_2010 huggingface dataset:
39. schôdza NR SR - 9.deň - A. dopoludnia
Dátum: 2025-09-23
Poslanec: Kišš, Štefan (PS)
Druh vystúpenia: Vystúpenie s faktickou poznámkou

Pri všetkej úcte ku všetkým slušným a poctivým sudcom, ktorí, podobne ako prokurátori a zdravotníci na Slovensku, majú zákonom zabezpečenú automatickú valorizáciu platov každý rok, a rozdiel od ostatných profesií, si myslím, že v čase, kedy vláda tretí rok nevie ušetriť, tak nemajú nárok na extra jubilejné odmeny, pretože na konsolidácii by sa mal podieľať každý, aj keď iba niekedy symbolicky. No a dôvod, prečo nevedia ušetriť je preto, lebo sú odtrhnutí od reality. Odkupujú si autá pod cenu v štátnych podnikoch, lietajú po svete krížom krážom z rozmaru, zo zábavy, vyrábajú nové funkcie a tak by sa dalo pokračovať dlho. Ich konsolidácia sa zjavne netýka. Majú len dva ciele, zabezpečiť si beztrestnosť a dobre si to užiť a keď nevedia ušetriť v malom na takýchto, nazvime to malých položkách, tak nevedia ani vo veľkom a výsledkom je, že ich neschopnosť a aroganciu zaplatia ľudia.
39. schôdza NR SR - 9.deň - A. dopoludnia
Dátum: 2025-09-23
Poslanec: Kišš, Štefan (PS)
Druh vystúpenia: Vystúpenie v rozprave

.. odhlásili a robia to pokútne, tak sa ešte prihlásia na úrad práce a budú závislí na dávkach. Náš štát tak príde nie len o dane ale ešte to bude musieť doplatiť. No a potom tu máme ešte tretiu možnosť čo sa môže stať. Tí šikovnejší to vzdajú a opustia Slovensko. Pridajú sa k 300-tisíc ľuďom, ktorí už Slovensko opustili, pretože práca šikovných živnostníkov v dnešnej Európe podstate nepozná hranice a nemajú dôvod ostávať tu ak sa k nim takto správate. No a opäť výsledok, nižší výber daní, chudobnejší ľudia tí čo tu ostanú. Ešte viac rodín, ktorí vidia svoje deti alebo vnúčatá akurát tak cez WhatsApp alebo na Vianoce. Pokiaľ im ich ešte nezrušíte. No a toto všetko vzbudzuje nedôveru ľudí voči štátu. Pretože čo vidia títo ľudia. Sledujú politikov, ktorí si veľmi rýchlo dohodli ako budú šetriť na občanoch. Akurát ako idú šetriť na sebe to sa im akosi nedarí. Noví štátni tajomníci, šialený splnomocnenec pre pandémiu. predražené štátne oslavy, na ktorej minister Hrdý. Vás sa konsolidácia zjavne netýka. Vy máte len dva ciele. Zabezpečiť si beztrestnosť a dobre si to užiť a to vám ide. Lenže ľudia vidia ako im z nových limuzín, pozdravujem do Sepsu. Odkazujete, že je nutné, aby pracovali aj cez sviatky. Že ony majú právo, že ony nemajú právo oslavovať Vianoce, lebo treba vyzbierať peniaze na zvýšené platy ministrov. Ale to nie je len politická otázka, to je otázka našej budúcnosti. Ak totiž mladí ľudia, čo je prioritou súčasnej slovenskej moci nenájdu už naozaj žiadne dôvody prečo sa z kvalitných škôl v zahraničí mali vracať na Slovensko. Aj mnohí robotníci, ktorí dnes odchádzajú na týždňovky do Nemecka tak tam už majú také lacné potraviny ako u nás, tak už si tam možno nájdu aj ubytovanie. Na čo by sa sem vracali, že? No a čím ich lákate vy, by ma zaujímalo? Dobrú odpoveď som sa nedozvedel ale inovatívne investovanie alebo rozvoj školstva alebo lepšie zdravotníctvo to nie je. A tá Ficova chudoba to nie je len slogan, ktorý sa vám podarí, ktorým sa vám podarí niekoho prilákať. Hrdíte sa 13-tymi dôchodkami no ak štát zásadne nezmení politiku, ktorú tu schvaľujete, nebude mať kto prispievať ani na 12 dôchodkov. No a pred rokom sme tu schvaľovali Ficovu drahotu, dnes alebo zajtra podľa všetkého budeme schvaľovať Ficovu chudobu a ja sa pýtam čo budeme schvaľovať o rok? Asi už len to, že dohodu, že kto tu posledný zhasne svetlo. No a ja by som rád týmto napriek tomuto všetkému apeloval. Toto je posledná šanca ako sa to dá ešte opraviť. Ako zastaviť to ožobračovanie ľudí a ukázať naozajstné šetrenie na sebe. Pretože ľuďom to nie je jedno. Ukázali to, ukázali to mnohými spôsobmi. Ukázali to tým ako sa minulý týždeň objavili na uliciach v desiatkach tisícoch po celom Slovensku, vo veľa mestách. A to isté, to isté urobia aj dnes. A vy to, vy to opäť uvidíte a viem, že toto vám nie je jedno. Pretože, pretože vlastných ľudí, vlastných voličov sa v skutočnosti bojíte. Ale ešte stále môžete ukázať, že sa to dá inač. A ja týmto zároveň pozývam všetkých ľudí na Slovensku, aby dnes prišli večer povedať, že im to nie je jedno. Ďakujem.
39. schôdza NR SR - 6.deň - B. popoludní
Dátum: 2025-09-17
Poslanec: Kišš, Štefan (PS)
Druh vystúpenia: Vystúpenie s faktickou poznámkou

Ešte som vás nikdy nepočul nič vystúpiť. Zaujímalo by ma kto vám to napísal a mohol by vám tam doplniť, že som bol šéf UHP aj za osem rokov vlád SMER-u ako štátny úradník. Tak nabudúce si vymenujte všetky svoje kauzy, za ktoré nesú zodpovednosť politici a nie úradníci.
39. schôdza NR SR - 6.deň - B. popoludní
Dátum: 2025-09-17
Poslanec: Kišš, Štefan (PS)
Druh vystúpenia: Vystúpenie s faktickou poznámkou

Dobrý deň pani poslankyňa Čavojová. Ešte som vás nikdy nepočul nič vystúpiť. Zaujímalo by ma, kto vám to napísal a mohol by vám tam doplniť, že som bol šéf ÚHP aj za osem rokov vlád SMER ako štátny úradník. Tak nabudúce si vymenujte všetky svoje kauzy, za ktoré nesú zodpovednosť politici a nie úradníci. =====
39. schôdza NR SR - 6.deň - B. popoludní
Dátum: 2025-09-17
Poslanec: Kišš, Štefan (PS)
Druh vystúpenia: Vystúpenie v rozprave

európskych peňazí, ktorých máme po skriniach na ministerstvách 30 mld., ale vy ste čerpanie eurofondov nieže zrýchlili, zlepšili, vy ste ho spomalili a na to sú dáta a sú verejné. A samozrejme o týchto našich opatreniach sa môžeme baviť, budeme radi, len nezabúdajme tuto na rozdelenie práce. Na to nie je opozícia, aby hovorila, čo má vláda robiť. Vláda má robiť opatrenia a nato tu je a má rozhodovať. No a na záver, ono to je niekedy také hádzanie hrachu o stenu sa prihovárať vládnym poslancom, koaličnými poslancom a poslankyniam, tak by som sa rád prihovoril priamo občanom. Chápem, že je to frustrujúce, keď vidíte, aké to je zlé. Vládnu nám babráci, ktorí nemyslia na ľudí a každým rokom je to horšie a nejaký čas to asi ešte tak bude pokračovať. Ibaže by si niektorí z koaličných poslancov vstúpili do svedomia a povedali si a spomenuli, ako na tomto mieste sľubovali, že budú pracovať v prospech ľudí. Na to sa však nedá spoliehať. Lepidlo moci, beztrestnosti a luxusu je príliš silné. A milí občania, koaličným poslancom už asi nemá zmysel sa prihovárať a preto vyzývam vás, aby ste to s našou vlasťou nevzdali. Chápem, ak máte pocit, že to tu nemá budúcnosť a jedinou cestou je odchod do zahraničia, napriek tomu dajte Slovensku ešte šancu. Táto vláda raz skončí, dúfajme, že čím skôr a raz skončia a my si budeme len ťukať po čele, že ako dlho sme vlastne boli ochotní toto tolerovať. No a vtedy sa začne ten totálny reštart. Nebude to jednoduché, ale my máme plán, ako na to. A dôležité je, aby sme boli v tej chvíli pripravení vyhrnúť si rukávy a začať tento chaos naprávať. A my budeme pripravení. A my to nevzdávame a ďakujeme všetkým občanom, všetkým z vás, ktorí to nevzdali, napríklad ktorí prišli včera v desať-tisícoch na námestia. Je nás veľa a viac, ako sa môže na prvý pohľad zdať. A naša vlasť si zaslúži, aby sme spoločne zabojovali za našu budúcnosť. Ďakujem pekne.
39. schôdza NR SR - 6.deň - B. popoludní
Dátum: 2025-09-17
Poslanec: Kišš, Štefan (PS)
Druh vystúpenia: Vystúpenie s faktickou poznámkou

Bude to drahé. No a čo, veď to zaplatia oni. To bola tlačovka alebo teda small talk vtedy premiéra Pellegriniho s vtedy ministerkou vnútra Sakovou. A rozprávali sa o opatreniach, ktoré predstavili po voľbách 2020, ale ešte boli v úrade. Ten deficit, ktorým sa tak chválite, mimochodom bol 1,2 % na konci roka. Do februára kým začali platiť všetky opatrenia to bolo 2,3 %, ak teda chcete byť na seba presný. A bol to šiesty najhorší deficit zo všetkých krajín Európskej únie, 2,3 by by bol ešte horší. Vtedy malo 17 krajín prebytky. Poznáte také to príslovie perinou, prikrývajme sa perinou na akú máme. Vy ste vždycky iba všetko rozdali, vždy ste míňali ako po nebohom. A kým bol minister financií, ktorý ašpiruje na Goebbelsa, ako nám tu povedal vo svojom prejave doobedu ministrom, tak sa dlhodobá udržateľnosť verejných financií dostala zo zeleného pásma z tých najlepších úrovní do červených, do tej najhoršej úrovne v čase, keď bol poslanec Národnej rady a potom minister financií v rokoch 19 a 20. Ale áno, stokrát opakovaná lož, či teda vo vašom prípade asi už aj cez sto sa ašpiruje stať pravdou, tak vy sa o to veľmi usilujete. A druhý bod už nestihnem, ale vyprosujem si tieto vaše útoky a prekrúcanie mojich správ. Ja som išiel vždycky s kožou na trh. Pozývam vašich voličov, aby si prečítali revíziu výdavkov na mzdy a zamestnanosť a tam sa môžu dočítať všetko čo tam je napísané, nielen to čo ste si vy...
39. schôdza NR SR - 10.deň - B. popoludní
Dátum: 2025-09-24
Poslanec: Krajčí, Marek (SLOVENSKO)
Druh vystúpenia: Vystúpenie s faktickou poznámkou

Ďakujem pekne za slovo. Igor, ten tvoj spôsob možno mnohým príde veľmi ostrý, ale možno tí, ktorí takto uvažujú, by som im poradil, že keby tu dnes sedeli, kedy od rána jeden po druhom vystupujeme, snažíme sa dostať z pána ministra Kamenického nejakú reakciu a všetci môžu počuť, že hádžeme hrach na stenu, tak to zúfalstvo, ktoré vo všetkých nás sa stupňuje, tak takéto isté zúfalstvo, som presvedčení, prežívajú ľudia v tejto krajine. A prežívajú ho počas vlád týchto ľudí, ktorí jedno hovoria a potom druhé niečo úplne žijú. Presne hovorili, že nesiahnu ľuďom na ich životný štandard, nesiahnu ľuďom na to, čo mali a deje sa úplne pravý opak. A títo ľudia, Igor, sa vedia s tebou stotožniť a práve preto ten tvoj štýl, ktorý je ohnivý a niekedy naozaj používa aj nevyberaný slovník, ja úplne rozumiem. Mnohí ľudia berú a budú ťa nasledovať a s tým sa nič nedá robiť. A títo ľudia si musia uvedomiť, ktorí nám tu teraz vládnu, že oni sú zodpovední za toto zúfalstvo, oni sú zodpovední za to, čo ľudia prežívajú a akým spôsobom už nevedia, ako si majú pomôcť. Žiaľ, tá situácia je taká, že konsolidujeme tuná, už tretia konsolidácia, povedal šéf Rady pre rozpočtovú zodpovednosť, že vôbec nemusela byť, vyťahujú sa od ľudí peniaze na to, aby v podstate táto vláda mohla hýriť. Nevedia konsolidovať a my všetci v strachu pozeráme, čo s touto krajinou bude. Ľudia odchádzajú, firmy sa zatvá... (Prerušenie vystúpenia časomerom.)
39. schôdza NR SR - 10.deň - A. dopoludnia
Dátum: 2025-09-24
Poslanec: Krajčí, Marek (SLOVENSKO)
Druh vystúpenia: Vystúpenie s faktickou poznámkou

Michal, ťažko sa to počúvalo. Naozaj nevedia konsolidovať iba ožobračovať ľudí, ekonomicky devastovať Slovensko a oni si budú užívať za štátne. Strašné pokrytectvo a neschopnosť. Tam kde by mohli brať miliardárom, ako si navrhol zdaniť hazard, a nech sa na mňa nikto nehnevá kto hovorí, že to nie je dobrý nápad. Keď to mohlo spraviť Poľsko, keď to mohlo spraviť Rakúsko, ako si povedal, rovnaké sadzby si ty navrhol, prečo by sme to nemohli spraviť my. Čím by sme zdevastovali našu ekonomiku, čo by sme pokazili? Skôr si myslím, že by sme stúpili na otlak nejakým priateľom súčasnej vládnej moci, ale keby sa to stalo, dobre si povedal, 300 mil. eur by mohol štát získať. Tak ale toto si pán minister Kamenický nedovolí, on radšej tých 300 mil. eur zoberie z vrecák bežných ľudí, živnostníkov, firiem, dôchodcom. No a je tu predsa len, sú tu malí víťazi v tejto konsolidácii. Sú to okolité krajiny kde sa tešia že máme takého babráka za ministra financií. Oni teraz zadarmo získajú našich daňovníkov a budú sa mať vďaka našej konsolidácii lepšie, no super.
39. schôdza NR SR - 9.deň - B. popoludní
Dátum: 2025-09-23
Poslanec: Krajčí, Marek (SLOVENSKO)
Druh vystúpenia: Vystúpenie s faktickou poznámkou

Ďakujem za slovo, aj za tvoje vystúpenie Julo. Súhlasím, že celá konsolidácia takmer vôbec nereflektuje úspory. Oni len idú zobrať ľuďom, živnostníkom, firmám, dôchodcom a zhoršiť im životnú úroveň. Teda takmer žiadne úspory, len navyšujú príjmy do štátnej kasy, aby potom mohli ďalej rozhadzovať. A deficit po konsolidácii 2, tak ako to odhaduje Rada pre rozpočtovú zodpovednosť, bude tento rok 5,2 %, minulý rok bol 5,27. Áno, zdá sa, že pán minister naozaj nevie konsolidovať, nevie, čo je to konsolidácia, čo je význam tohto slova. Žiaľ nevie, ako sa to robí. A teda je to evidentné, pretože nemá žiadne výsledky, žiaľ. Napriek tomu celé Slovensko trpí a ľudia sa len pozerajú na to, ako zo dňa na deň sa im zhoršuje životná úroveň, ako rastie inflácia. Pozerajú sa na to, ako firmy odchádzajú zo Slovenska a strácajú perspektívu žiť v tejto krajine. Toto je výsledok konsolidácie, ktorú nám pán minister Kamenický s touto vládou ukázal. Dúfajme, že už to nebude dlho trvať.
39. schôdza NR SR - 7.deň - A. dopoludnia
Dátum: 2025-09-18
Poslanec: Krajčí, Marek (SLOVENSKO)
Druh vystúpenia: Vystúpenie s faktickou poznámkou

Ďakujem pekne. Martin, vynikajúce vystúpenie, ozaj tlieskam, perfektne si pomenoval mnohé veci, ktoré budú mať ešte obrovské následky, pokiaľ sa nejakým spôsobom meniť nebudú. Pán minister sa snaží naozaj túto reformu nejakým spôsobom teraz opravovať, robiť to dosť invenčne a zároveň si myslím, že stále to neprinesie to, čo chce, skôr naopak. To, čo dobre fungovalo a štát to nestálo viac, ideme potrestať, zlikvidovať, zoštátniť. Cirkev aj cez svoje cirkevné školy robí vynikajúcu robotu a vždy robila, samozrejme vždy sú výnimky všade, ale naozaj aj priamo vedci zo Slovenskej akadémie vied konštatovali, že pre marginálne, rómske komunity je najlepšie, keď starostlivosť o ich príslušníkov robia práve cirkvi. Hovoriť niečo iné, teraz aj pri tejto reforme je nesprávne, zlé. Z tohto pohľadu, Martin, ešte raz veľká vďaka za to, čo si ty aj na svojej životnej .., ktorej doteraz urobil a ja verím, že pán minister ťa bude počúvať a že sa akceptujú čo najviac pripomienky, ktoré z praxe máš v tejto veci. Ďakujem.
39. schôdza NR SR - 2.deň - B. popoludní
Dátum: 2025-09-10
Poslanec: Krajčí, Marek (SLOVENSKO)
Druh vystúpenia: Vystúpenie s faktickou poznámkou

44. Ďakujem, ale tá posledná veta, Tomáš, že jednu medzinárodnú dohodu ma trošku vyprovokovala, lebo to nie je pravda. Ako nechcem žiadnym spôsobom znižovať zásluhu pána ministra, že teraz táto zmluva je a ja som tiež za ňu vďačný, ale trošičku chcem povedať, že tieto zmluvy sa začali na ministerstve riešiť práve počas pandémie a ja som vtedy sedel aj s rakúskou stranou, práve preto tá zmluva už s Rakúskou bola dávnejšie tu na stole a teraz som rád, že sa doriešila zmluva aj s českou stranou. Máš pravdu, trvá to trošku dlhšie, ale teda nebola to zďaleka jediná zmluva. Ja sa hrdo hlásim k tomu, že začalo sa to za tej éry, keď sme zachraňovali ľudské životy počas pandémie.
39. schôdza NR SR - 2.deň - B. popoludní
Dátum: 2025-09-10
Poslanec: Krajčí, Marek (SLOVENSKO)
Druh vystúpenia: Vystúpenie s faktickou poznámkou

16. Ďakujem za slovo. Tomáš, čakal som, že čo ideš povedať, keď si šiel za ten pultík, a máš pravdu. Upozornil si na jeden z ďalších sľubov pána ministra, ktorý skrátka sa zdá, že vyhníva a práve aj pri tejto príležitosti treba povedať, že naozaj my sa nemôžeme spoliehať na sľuby a na, a na vyjadrenia, nakoniec už aj Rázsochy sa mali kopať teraz a tiež sa nekopú a takisto aj pri tom záchrankovom tendre sa nedá vôbec spoľahnúť na to, že pán minister bude mať po tomto prijatom zákone silnú motiváciu to nejakým spôsobom urýchlene ukončiť a dať to na poriadok. Čo sa týka toho, čo si povedal k tomuto receptu, tak naozaj máš úplnú pravdu, že my strácame cenné dáta, na základe ktorých sa potom nedá robiť dostatočne kvalitná zdravotná politika. Tie dáta budú veľmi chýbať a najmä v tomto období, keď presne, je tu eldorádo poplatkov, obrovské množstvo nezmluvných lekárov. Žiaľ, keby to aspoň fungovalo tak ako v tom Rakúsku, že si čiastočne veci môžeš nechať preplatiť potom u svojej poisťovne, to je to, čo my hovoríme, že veď keby tu nabehol ten príklad nejaký systém toho, na čo máš nárok, do nejakej maximálnej čakacej lehoty nedostaneš sa, dobre, ideš k nezmluvnému a poisťovňa ti to musí uhradiť aspoň nejakým, nejakou platbou. Nič tu takéto neni a my iba pozeráme na to, jak to zdravotníctvo nám postupne, postupne naozaj kolabuje a kolabovať bude. Už som veľmi zvedavý, ako to ďalej bude aj s plnením rozpočtu. Zachytil som, že sa nedostatočne plní rozpočet cez aktívnych poistencov, pravdepodobne strácame ľudí, ktorí platia dane a odvody na... (Prerušenie vystúpenia časomerom.)
39. schôdza NR SR - 2.deň - B. popoludní
Dátum: 2025-09-10
Poslanec: Krajčí, Marek (SLOVENSKO)
Druh vystúpenia: Vystúpenie s faktickou poznámkou

6. Mám si to odfotiť normálne? Ďakujem za slovo. Naozaj prihlásil som sa, ale neviem, prečo som nevyskočil na tom paneli. Jožo, veľmi dobre viem, o čom hovoríš, ja si myslím, že minister si tu už vypočul z úst aj asi koaličných kolegov naozaj tú kritiku, nakoniec však my sme boli tí, ktorí sme vážnym spôsobom vyjadrili obavy z toho, čo sa tu pieklo. Treba povedať však, že pokiaľ tu vidíme nejakú nádej, že by to mohlo mať takéto rozuzlenie a ja sám viem, aké to bolo politicky ťažké takéto niečo presadiť aj za našej éry, tak ja by som sa tomu úprimne tešil. Samozrejme, je tam predpoklad, že keď sa takéto niečo zrealizuje, že pán minister Šutaj Eštok nebude nakupovať sanitky tak, ako nakupoval hasičské vozidlá a tak ďalej, hej. Ale pokiaľ niečo takéto by pre štát vedeli ministri HLAS-u spraviť, tak ja by som sa tomu u nás úprimne tešil. Majú nakoniec podporu predsedu vlády, ktorý povedal, že je etapista. A toto je naozaj niečo, čo Slovensko, tak ako aj iné okolité krajiny, záchranný zdravotný systém by naozaj mal byť v rukách funkčného a kvalitného štátu. Nakoniec teraz to tak aj je, však povedzme si, má niekto výhradu k tomu, ako funguje polícia, ako funguje hasičský záchranný zbor, ako funguje horská záchranná služba? To sú štátne záchranné systémy, ktoré naozaj fungujú veľmi dobre. Prečo by nemohla takýmto spôsobom fungovať aj záchranná služba? Keby to bolo celé v jednom balíku, dáva to veľký, silný, synergický efekt. Nakoniec keď sa deje nejaká tragédia, väčšinou sú na miesto vždy volaní aj záchranári, ale, samozrejme, častokrát tam musí byť privolaná polícia, hasiči a tak ďalej. Takže z tohto pohľadu táto reforma by dávala obrovský zmysel a ja sám som naozaj chcel, aby niečo... (Prerušenie vystúpenia časomerom.)
39. schôdza NR SR - 2.deň - A. dopoludnia
Dátum: 2025-09-10
Poslanec: Krajčí, Marek (SLOVENSKO)
Druh vystúpenia: Vystúpenie s faktickou poznámkou

81. Ďakujem pekne za slovo a, Tomáš, ďakujem za vystúpenie, ako veľmi dobré vystúpenie, veľmi dobre si pomenoval mnohé fakty a až naozaj zarážajúco presne si povedal scenár, ktorý po tomto schválení tohto prílepkového pozmeňujúceho návrhu zo strany ministerstva by mohol nastať. Že pán minister by v podstate mohol postupne jednou firmou, na ktorej sa on dohodne, ktorá doteraz prevádzkovala stanice zdravotnej záchrannej služby, čo, áno, môže byť práve firma LSE, o ktorej všetci máme pochybnosti, že nevyhrala to náhodou v tom predchádzajúcom období, a v podstate by sme sa aj jedno ráno mohli prebudiť, pokiaľ by to bolo takto neobmedzené tým, že na Slovensku by jedna firma zabezpečovala celý zdravotný záchranný systém. A to je naozaj že úsmevné a v tomto prípade keď to hovorí zákon, tak nech sa pán minister nehnevá, ale prečo my by sme mu mali veriť, že to vyrieši a že tú situáciu nejakým spôsobom dá do poriadku, keď v podstate zákon už bude mať vyriešený a riešiť nič nemusí. A práve z tohto pohľadu sme aj my podpísali ten pozmeňujúci návrh a ja potom aj presne vysvetlím, že prečo sa viem zmieriť aj s tou šesťmesačnou lehotou, pretože ja som na výbore povedal, že pokiaľ by malo ísť cestou verejného obstarávania, ktoré by, by som povedal, našu právnu normu zosúladila aj s európskou legislatívou a s odporúčaním Európskej komisie, tak, samozrejme, ten termín by bol príliš krátky. Ale momentálne, hoci nám to pán minister zatiaľ nepovedal, ale áno, minister Šutaj Eštok, jeho šéf strany, dnes nám niečo prezradil a na základe toho tých šesť mesiacov si myslím, že je dobrý, adekvátny termín. Ďakujem.
35. schôdza NR SR - 14.deň - B. popoludní
Dátum: 2025-06-17
Poslanec: Krajčí, Marek (SLOVENSKO)
Druh vystúpenia: Vystúpenie s faktickou poznámkou

Ďakujem pekne za vaše poznámky kolegovia, kolegyňa. Súhlasíme všetci s tým, že situácia je vážna. Treba pristúpiť k jej riešeniu čo najrýchlejšie ako je to možné. Je jasné, že nejaké zložité reformy sa hneď implementovať nedajú, na to samozrejme ministerstvu čas radi dáme. Avšak, potrebujeme naozaj jasne počuť aj nejaké rýchlejšie riešenia. Tých rýchlejších riešení sme počuli viacero. Jedno z relatívne rýchlych riešení je aj dočasne urobiť určité regulácie, pozrieť sa na najhoršie platené odbory, kde vyriešiť naozaj nelichotivú situáciu v ambulanciách. Veľmi rýchlo riešiť transakčnú daň, ako som spomínal, ktorá ja naozaj neviem, kto ju má zaplatiť. (Povedané so smiechom.) Lebo takto to fakt celé dopadlo na pacienta, na chorého pacienta, ktorý musí platiť daň z lieku, z pomôcky, ktorú si musí objednať aj lekár. Však to je výsmech. To je naozaj výsmech. Je tam viacero rýchlych vecí, rýchlych riešení, ktoré sa dajú spraviť a ja predpokladám, že aj po tom uznesení, ktoré sme dnes prijali na výbore, aj po tejto rozprave a po medializácii týchto tém, že naozaj minister Kamil Šaško bude túto vec riešiť prioritne. Je to vážny problém, ktorý pacienti majú. Ešte raz ďakujem kolegovia za to, že ste podporili aj návrh tohto uznesenia. Ďakujem.
39. schôdza NR SR - 14.deň - B. popoludní
Dátum: 2025-09-30
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

Ďakujem veľmi pekne, pán poslanec. Naozaj, teraz toto uznesenie je veľmi dôležité. To, ako sa k nemu postavia poslanci vládnej koalície ukážu, že kde stojí táto vláda, kde stojí táto koalícia. Pretože politika na štyri svetové strany by prinajmenšom znamenala, že jednoznačne budeme podporovať naše členstvo, či už je to Európska únia, či už je to NATO, ale kroky tejto vlády ukazujú presný opak. Presne ako si povedal. Jednoducho, keď zrátame stretnutia premiéra s predstaviteľmi Európskej únie a NATO a porovnáme si ich so stretnutiami, ktoré sú smerom na východ, do Ruska, aká váha sa tu dáva stretnutiu so zločincom, vrahom, prezidentom Putinom, tak je zrejmé, že tá orientácia súčasnej vlády je jasná. Smer Rusko. Zjavne táto orientácia, to nie je len, že zahraničnopolitická orientácia, ale to je orientácia k hodnotám. Tu hodnoty demokracie a právneho štátu stratili svoj význam pre túto vládu. Pretože to sú hodnoty, ktoré nás viažu k Európskej únii. A áno, aj k NATO. Tam spolu zdieľame tieto hodnoty a hodnoty bezpečnosti. Ale orientácia smerom na Rusko, Bielorusko a zmena týchto postojov k týmto autokratickým režimom, proste jednoznačne ukazuje, že toto je politika, ktorú presadzuje táto vláda. A to nielen, že je znepokojujúce, ale ide to proti nám všetkým. A je dôležité to tu nastolovať, keď nevieme dostať na prerokovanie parlamentu ani jasnú vec, ako je prerokovanie ohľadom nedôvery voči celej vláde, takéhoto návrhu, ktorý je odsúvaný do neko... (Prerušenie vystúpenia časomerom.)